Адриано Челентано

**Адриа́но Челента́но** (; 6 ғинуар 1938 йыл) — Италия музыканты, киноактёр, эстрада йырсыһы, кинорежиссёр, композитор, йәмәғәт эшмәкәре һәм телетапшырыуҙар алып барыусыһы. Үҙенсәлекле сәхнә хәрәкәте манераһы өсөн *«Molleggiato»* (ит. «Пружинала») ҡушаматы алған
.
Челентано итальян музыкаһы тарихында иң уңышлы һәм күренекле йырсыларҙың береһе булып тора — ул үҙенең карьераһы дауамында 600-гә яҡын йыр башҡарҙы шулай уҡ дөйөм тиражы 150 миллион экземпляр тәшкил иткән ҡырҡ бер студия альбомы сығарған кинофильмдарҙа төшкән. 
 
 (1976),  (1980),  (1981) һәм «Бинго-Бонго» (1982) кинокомедиялары арҡаһында рәсәй тамашасыларында ҙур популярлыҡ менән файҙалана.

«Блеф» (1976) һәм «Бәрхәт ҡулдар» (1980) картиналарында иң яҡшы ир-ат роле өсөн «Иң яҡшы актёрға Давид ди Донателло» премияһы (призы) эйәһе. 1989 йылда Милан ҡалаһының юғары премияһы — Ambrogino d’oro менән бүләкләнгән. 2007]] йылда *[[Time Out]]* журналы фаразы буйынса «Иң сағыу 100 кино йондоҙо» исемлеген етәкләне .

Адриано Челентано исеме менән 1987 йылдың 24 апрелендә асылған № 6697 Celentano}} астероиды аталған.

Хәҙерге ваҡытта йырсы ҡатыны Клаудия Мори менән үҙҙәренең Гальбьяте виллаһында, Лекко провинцияһында, Монте Барро тауы итәгендә йәшәй, шулай уҡ әүҙем йәшәү рәүеше алып бара — 2016 11 ноябрендә танылған итальян йырсыһы Мина менән бергә яҙҙырған *Le migliori* яңы дискыһы донъя күрә.

## Биографияһы
### 1938—1960: иртә йәшлек йылдары

Адриано Челентано 1938 йылдың 6 ғинуарында Миланда Бефаны үткән көндә (шаяртыу һәм көлкө көнө байрамы) тыуған, на Виа-Глюк, 14 (, 14). Ул Апулиянан төньяҡҡа эш эҙләп килгән ғаиләлә бишенсе бала булған. Әсәһенә 44 йәш булған. Миланда Адриано балалыҡ, үҫмер йылдарын үткәргән. 12 йәшендә мәктәптә уҡыуын ташлаған һәм, ғаилә ярлы йәшәгәнлектән, сәғәт йүнәтеү оҫтаханаһында өйрәсек булып эш башлаған. Йәш сағында буласаҡ йырсы танылған америка комигы Джерри Льюисты эләкләп күрһәткән булған, һәм Челентаноның шул артист образында төшкән фотографияһын һеңлеһе конкурсҡа ебәргән — һөҙөмтәлә Челентано беренсе урын алған һәм 100 000 итальян лираһын отҡан. Был осорҙа Адриано музыка, рок-н-ролл, менән ҡыҙыҡһына башлай. 1955 йылда  фильмын күрһәткәндә, Билл Хейлиҙың «Rock Around the Clock» йырын ишетә. Был өлгөнән күреп, Челентано Rock Boys рок төркөмө ҡатнашыусыһы булып китә, уның составына Джорджо Габер, Луиджи Тенко һәм Энцо Янначчи ингән премияһы раҫланған. 1954 йылдан Челентано үҙ композицияларын яҙа һәм башҡара башлай, һәм бер йылдан үҙенең дуҫы Мики Дель Прете (it|Miki Del Prete) менән хеҙмәттәшлек итә башлай, һәм ул артабан Адриано өсөн бик күп йырҙар ижад итә һәм оҙаҡ йылдар уның баш продюсеры була. Челентано шулай уҡ  һуҡма ҡоралдарҙа уйнаусы оҙаҡ йылдар дауамындағы дуҫы Джанни Дель Альо () музыкаль төркөмө ҡатнашыусыһы була.

Адриано Челентано 1957 йылдың 18 майында Миландың Боҙ һарайында тәүге рәсми сығыш яһаған — Rock Boys төркөмө менән бергә ул "Беренсе итальян рок-н-ролл фестивале"ндә ҡатнашҡан. Конкурста күп итальян рок төркөмдәре ҡатнашҡан, һәм барыһы ла тиерлек жюриға танылған америка музыканттарының йырҙарын башҡарырға тейеш булған. Ләкин Rock Boys, тәүәккәлләп, «Ciao ti dirò» () автор композицияһы менән сығыш яһай, һәм еңеүгә өлгәшә.

1958 йылдың 13 июлендә Челентано Анкона ҡалаһында үткән еңел музыка фестивалендә еңә, бында ул «Il tuo bacio è come un rock» () композицияһын башҡара, һәм ике йылдан Jolly компанияһы уның менән контракт төҙөй һәм уның беренсе студия альбомын — *Adriano Celentano con Giulio Libano e la sua orchestra* сығара. Шул уҡ йылда Адриано Челентано Казале-Монферрато, ә һуңынан Турин ҡалаларына хәрби хеҙмәткә ебәрелә в казармы на проспекте Советского Союза ().

### 1961—1970: Карьерала алға сығыуы

1961 йылдың 27 ғинуарында йырсы беренсе тапҡыр Сан-Ремо музыкаль фестивалендә «Ventiquattromila baci» (lang-ru|24 мең үбеү) йыры менән ҡатнашҡан. Хәрби кешенең фестивалдә ҡатнашыуы өсөн оборона министры Джулио Андреоттиҙың махсус рөхсәте талап ителгән. сығыш башында йырсы тамашасыға арты менән торған өсөн, уның тәртибен жюри яғымһыҙлыҡ тип ҡабул иткән һәм уға икенсе урын бирелгән. Шуға ҡарамаҫьан, «Ventiquattromila baci» йыры хит-парадтың үренә менгән һәм ун йыллыҡтың иң яҡшы итальян йыры тип танылған. Шул йылдың 19 декабрендә башҡарыусы Jolly контрактын өҙгән һәм, үҙенең иң яҡшы дуҫтарын йыйып, үҙенең тауыш яҙҙырыу лейблын булдырған — . Шул лейбл сығарған *Non mi dir* тәүге пластинкаһы миллиондан артыҡ тираж менән таралған. 1962 йылда йырсы «Кантаджиро» конкурсында, «Stai lontana da me» (lang-ru|Ты далеко от меня) менән сығыш яһап, еңгән, шунан һуң Франция һәм Испания буйлап гастролдәргә сыҡҡан, шулай уҡ үҙенең телевизион программалары серияһын булдырған. 1963 йылда «Смеральдо» милан театрында, милли рок-н-ролл стиле лидеры Челентаноны ҡаршылағанда, йәштәр культ ҡыйралышы ойошторған.

1966 йылда Челентано Сан-Ремо фестиваленә «Il ragazzo della via Gluck» (lang-ru|Парень с улицы Кристоф Виллибальд Глюка) ҡабаттан ҡайта. Композиция приздарға лайыҡ булмаһа ла, егерме ике телгә тәржемә ителә һәм дүрт айҙан артыҡ итальян хит-парадтарын етәкләй. Был композицияла ябай милан егете хаҡында һүҙ бара, — был Челентаноның бөтә донъяны урап сыҡҡан тәүге ижтимағи-сәйәси йыры. Һуңғараҡ уны, тәбиғәткә һаҡсыл ҡарауға өндәмә булараҡ, мәктәп дәреслектәренә индерәләр. Шул осорҙа Il ragazzo della via Gluck исемле альбом сыға. Ике йылдан йырсы яңынан Сан-Ремола Дон Бакиҙың «Canzone» йыры менән сығыш яһай (1968), конкурста өсөнсө урын алһа ла, хит-парадтарҙа тәүге була.

1962 йылда Адриано Челентано һәм уның Clan Celentano студияһы Дон Бакиҙы үҙ составына ҡабул итә һәм хеҙмәттәшлек башлай; уның ҡатнашлығында 1968 йылда *Azzurro/Una carezza in un pugno* альбомы сығарыла. Был альбомдың төп йыры, — музыкаһын Паоло Конте, һүҙҙәрен Вито Паллавичини яҙған «Azzurro» () йыры — Адриано Челентано репертуарында иң билдәлеһе була. Мәҫәлән, Италия футбол йыйылма командаһының «gli azzurri» (lang-ru|синие) тип йөрөтөлгән фанаттары «Azzurro» йырын 2006 йылғы Футбол буйынса донъя чемпионатының рәсми булмаған гимны итеп һайлайҙар. Һуңғараҡ йырҙың кавер-версияһын Джанни Моранди, Мина Маццини танылған йырсылар һәм Die Toten Hosen һәм Ricchi e Poveri йыр коллективтары башҡарған. Шулай уҡ Паоло Конте «La coppia più bella del mondo» () йырына музыка яҙған, 1967 йылда ул йыр сингл булараҡ Челентаноның хәләл ефете, актриса Клаудия Мори, менән дуэтта йырланған. 1970 йылда артист сираттағы Сан-Ремо фестивалендә сығыш яһай һәм ҡатыны Клаудия Мори менән дуэты, «Chi non lavora non fa l’amore» йырын башҡарып, еңеү яулай ().

### 1970—1991: Популярлығы
1970-се йылдар башында Челентано «Prisencolinensinainciusol» композицияһын уйлап сығарған һәм яҙҙырған, был йырҙың тексы бер нимә лә аңлатмаған, уйлап сығарылған Глоссолалиянан тора, был кешеләрҙең тарҡаулығы, бер береһен аңларға һәләтһеҙ булыуы билдәһе. Йыр европа хит-парадтарының юғары юлдарында оҙаҡҡа ҡалған һәм Америка Ҡушма Штаттары поп-чарттарына эләккән. Композиция речитатив менән башҡарыла, һәм быны рэп-эксперименттарҙың береһе, тип баһаларға була. 2009 йыл аҙағында композиция интернет-мемға әйләнә.

1972 йылда LP бөтә композицияларҙы ла Челентано үҙе яҙған *I mali del secolo* альбомы сыға . Уларҙың күпселеге хәҙерге заман донъяһының проблемаларына бағышланған. Тирә-яҡ мөхитте бысратыуға бағышланған — «Un albero di trenta piani» () сатирик йыр. Бынан тыш, был композицияның испан телендәге фаразы — «Un arbòl de 30 pisos» сығарыла. Дискты яҙҙырыуҙа Il Balletto di Bronzo төркөмө музыканттары ҡатнаша. 1995 йылда альбом компакт-дискта ҡабат баҫтырылған. 1976 йылда йырсы *Svalutation* альбомын баҫтырған. Был альбомдың шул уҡ исемле йырының тексы ошо дәүерҙә Италияла күҙәтелгән социаль көрсөктө ирония менән тәфсирләй, шуның өсөн диск европа баҙарына сыға һәм Франция һәм Германияла беренсе урын яулай.

1979 йылда Челентано *Soli* () альбомын сығара, һәм тәүләп танылған итальян композиторы Тото Кутуньо менән хеҙмәттәшлек итә. Альбом итальян хит-парады бейеклегендә 58 аҙна тора. Советтар Союзында «Мелодия» фирмаһы пластинка сығара. Шул уҡ 1979 йылда Челентано 1977 йылдың 28 авгусында Чезенела Дино Мануцци (Stadio Dino Manuzzi) стадионында яҙҙырылған *Me, live!* альбомы сыҡҡан,

1980 йылда Челентано Тото Кутуньо эшләгән — *Un po’ artista un po’ no* студия альбомын сығарған, һуңынан уларҙың хеҙмәттәшлеге туҡталып ҡалған. Шуға ҡарамаҫтан, улар яҡшы иптәш булып ҡалалар. Дөйөм алғанда, Тото Кутуньо махсус Челентано өсөн ун өс йыр яҙған.

1980-се йылдар осоронда иң күренгән альбом *Atmosfera* («Новая волна» йоғонтоһо аҫтында яҙылған, шулай уҡ The Beatles, The Platters инглиз телле төркөмдәре һәм Литл Ричард, Элвис Пресли, Рэй Чарльз һ. б. кеүек башҡарыусыларҙың *Deus* (1981), *I miei americani* (1984) һәм *I miei americani 2* (1986) кавер-версиялары сыға. Альбомдарҙағы бөтә йырҙар итальян теленә тәржемә ителгән, уларҙа бер аҙ аранжировка үҙгәртелгән. Йырҙарҙың текстарын тәржемәләү максималь рәүештә төп нөсхәгә яҡынлатылған.

1987 йылда Челентано Клаудия Мори менән тәүге тапҡыр Совет Социалистик Республикалар Союзына үҙенең «Джоан Луй» фильмының премьераһына килгән. Йырсы аэрофобия менән интеккән, СССР-ға самолётта осоп килгән. Артист Мәскәүҙә «Олимпийский» спорт комплексында ике концерт биргән, һәм был һигеҙ йыл туҡтап торғандан һуң уның тәүге сығышы булған. СССР Дәүләт Үҙәк телевидениеһы уның концертының телеверсияһын яҙҙырған.

1987 йылдан 1991 йылға тиклем йырсының ижадында ваҡытлыса «тынлыҡ» булған — ошо йылдар эсендә ул бер тапҡыр ҙа студия альбомы сығармаған һәм бер фильмда ла төшмәгән. Әммә 1991 йылда ул музыка эшмәкәрлеген яңырта һәм ун тректан торған *Il re degli ignoranti* () альбом сығарған. Пластинка йырсының алдағы студия альбомы сыҡҡандан һуң дүрт йыл үткәс — *La pubblica ottusità* донъя күргән. Дискка элек сыҡмаған композициялар, шулай уҡ элек сыҡҡан йырҙарының ремейктарын (мәҫәлән, 1983 йылда сыҡҡан *Atmosfera* альбомынан «Cammino» ремейкы). Пластинканы яҙҙырғанда, бэк-вокалсылар сифатында Челентаноның балалары — улы Джакомо, ҡыҙҙары Розита һәм Розалинда ҡатнашҡан. Альбомдың ике йырына музыкаль видеоклип төшөрөлгән. Шул уҡ йылда йырсы шул уҡ исемле китап баҫып сығара.

### 1994—2008: Яңы осор
1990-сы йылдарҙа Челентаноның музыкаль карьераһында яңы осор булған. Кинола төшөүҙән тулыһынса баш тартып, Челентано яңы авторҙар менән хеҙмәттәшлек итә һәм яңы музыкаль альбом сығара башлаған. 1994 йылда, өс йыл тәнәфестән һуң, йырсы яңы *Quel punto* студия альбомын сығара һәм шул уҡ йылдың 18 майында Италия буйлап концерт турнеһына һәм сит илдәргә гастролгә сыға, шулай итеп, сәхнәгә кире ҡайта. 1995 йылдан башҡкарыусы үҙенең беренсе һәм берҙән-бер Ремикс альбомын — *Alla corte del remix* сығара, һәм уны төҙөүҙә Alex Party, Gabriele Cerlini һәм Скэтмэн Джон кеүек музыканттар ҡатнашҡан. Шул уҡ йылдың 27 сентябрендә башҡарыусы француз ҡалаһы Лурдта сирле балаларға бағышланған мәрхәмәтлек концертында ҡатнашҡан. Концертты бер нисә итальян сәнғәт эшмәкәрҙәре, шулар араһында Джанни Моранди һәм Могол ойошторған. 1996 йылда, композитор  һәм аранжировщик  менән, Челентано ун бер яңы тректан торған *Arrivano gli uomini* дискын яҙҙыра. Альбом Италияла ғына түгел, шулай уҡ Германияла һ. б. европа илдәренедә ҙур уңыш ҡаҙанған. 1997 йылдың 27 сентябрендә йырсы Болонья ҡалаһында Иоанн Павел II-лә килгән 23-сө Милли евхаристик конгресында сығыш яһаған. 1998 йылда Клаудия Мори иренә танылған йырсы Мина менән диск яҙҙырырға тәҡдим итә. Һөҙөмтәлә икеһенең *Mina Celentano* альбомының һатылған данаһы 1 600 000-гә яҡын берәмек була, һәм был Минаның ижадындағы иң иң яҡшы һатылған альбом булған. Альбомдың йырҙарының береһе буйынса йәнһүрәт видеоклибы төшөрөлгән.

1999 йылда Челентано композитор Джанни Белла менән хеҙмәттәшлек итә башлаған, шуның өсөн танылған йырсы шағир Могол менән эшләүен дауам итә. Улар менән бергә йырсы биш студия альбомын яҙған һәм сығарған, шуның береһе *Io non so parlar d’amore* () дискы. Ул ике миллион тираж менән таралған һәм итальян чарттарында 100 аҙна булған, һәм шуның менән башҡарыусы киң тамашасының иғтибарын үҙенә йүнәлткән. Альбом үҙенә «Gelosia» (), «Senza amore» (), «L’emozione non ha voce» () кеүек композицияларҙы алған, шулай уҡ 1998 йылда вафат булған танылған итальян йырсыһына һәм композиторына Лучио Баттистиға бағышланған «L’arcobaleno» ().

Бер йылдан һуң Челентано Белла һәм Могол менән хеҙмәттәшлеген өҙмәҫкә була, һәм *Esco di rado e parlo ancora meno* дискыһын яҙҙырып сығара. Әммә альбомда башҡа авторҙар — композиторҙар Карло Маццони һәм Ивано Фоссати яҙған ике йыр бар. Һөҙөмтәлә диск уңышлы сыға — 2001 йылда ул платиновый дискы  булып сыға. Бынан тыш, 1,8 млн экземпляр һатыла, был альбом сыҡҡансыға тиклем алдағы альбом, *Io non so parlar d’amore*, һаман да Италияның иң һатылған «Топ-50» альбомына инә.

2002 йылда тағы бер альбом — *Per sempre* сыға. Диск Италияла ла, унан ситтә лә уңышҡа эйә була. Бер нисә йыр яҙмаһында танылған америка джаз композиторы һәм пианисы Чик Кориа ҡатнашҡан. Джанни Белланың Рәсәйҙә бик популяр булған «Confessa» композицияһы, һәм уның буйынса төшөрөлгән музыкаль видеоклип: YouTubeла уны ете миллиондан артыҡ кеше ҡараған. Был альбом биш вариантта: үҙ аллы Компакт-диск (CD), SACD, Диджипак (CD DigiPak), LP һәм Компакт-диск (CD)+DVD-Video баҫылған. В 2004 году в качестве приглашённого гостя Челентано присутствовал на фестивале в Сан-Ремо. Шул уҡ йылда ул сираттағы студия альбомын — *C’è sempre un motivo* сығара. Дискка элек баҫылмаған элекке билдәле итальян барды Фабрицио де Андреның уның вафаты алдынан «Lunfardia» йырын  һәм Сезария Эвора менән Кабо-Верде музыкаль ритмдарында башҡарылған «Il ragazzo della via Gluck» ремейкы — альбомда ул «Quel casinha» тип аталған, ә оригиналь текст креоль телендәге (Кабувердьяну) яңы текст менән алмаштырылған. 2004 йылдың 11 ноябрендә *Sorrisi* журналына интервьюһында Челентано был ғәҙәти булмаған дуэтты былай тип аңлатты:
Мин һәр ваҡыт Сезария музыкаһын тыңланым һәм яраттым, ул мәҙәни рухты һаҡлай. Бер ваҡыт мин Клаудия Мориға, уның менән йырлау өсөн, эҙләп табыр кәрәк тинем. Ләкин мин унан нимә үтенергә икәнен насар күҙ алдына килтерә инем. Әңгәмә ваҡытында уның менән йырлау миңә оҡшар ине, тип әйттем. Йәки уның иң шәп әйбере, йәки уның төркөмө менән аранжировкаланған һәм эшкәртелгән "Глюк урамы егете"н йырлайыҡ тинем. Ул йырҙы тыңларға теләне. Был уға оҡшаны һәм ул һуңғы идеяны хупланы.
«C'è sempre un motivo» титул йырын композитор Карло Маццони яҙған, Челентано уның менән алдағы альбомдарын яҙғанда ла хеҙмәттәшлек иткән. Ул шулай уҡ альбомдың тәүге синглы булған. Шулай уҡ диск «За шкуру полицейского» фильмынан Artie Kaplanдың «Bensonhurst Blues» йырына кавер булып тора — Челентано альбомында композиция «Vengo dal jazz» тип атала. Тәүҙә *C’è sempre un motivo* төрлө варианттарҙа: үҙ аллы CD, CD+DVD-Video баҫмаһы, шулай уҡ LP баҫтырылған. Әммә 2005 йылдың 14 октябрендә алдағыһынан итальян композиторы Паоло Контеның «L’indiano» өҫтәмә йыры менән айырылған яңы версияһында сыҡҡан. Яңынан баҫыу CD һәм CD+DVD-Video версияларына ҡағыла. Бынан тыш, Италияла DualDisc форматында беренсе альбомы сыҡҡан. Челентано йырҙарын төрлө стилдәрҙә — поп-рок, аргентина тангоһы, морна һәм свинг башҡарыуы менән был пластинка ҡыҙыҡлы.

Челентаноның танылғанлығын тағы бер раҫлаусы булып 2006 йылдың ноябрендә сыҡҡан антологический сборник *Unicamente Celentano* өс дисктан торған антологик йыйынтығы тора, — алты ай эсендә 350 мең дананан артыҡ һатылған. Дисктар Челентано йырсы Пол Анка менән башҡарған «Oh Diana» йырының яңы версияһын үҙ эсенә ала.

2007 йыл аҙағында, үҙенең 70 йәшлек юбилейы алдынан Челентано 40-сы студия альбомын — *Dormi amore, la situazione non è buona* сығара. Диск был осорға уның Белла һәм Могол менән бергә бишенсе һәм һуңғы эше булған. Дискта башҡа авторҙар менән ижад ителгән композициялар бар, — бер йырҙы рэпер Неффа сығарған. Дискты булдырыуҙа танылған музыканттар ярҙам иткән: альбомдағы беренсе «Hai bucato la mia vita» синглын эшләү өсөн Челентано пианист һәм композитор Лудовико Эйнаудины, ә «Anna Magnani» композицияһын яҙыу өсөн — саксофонист Стефано Ди Баттистты һәм уның квартетын саҡырған. Шулай уҡ альбом өҫтөндә күренекле америка сессия барабансыһы Винни Колайута ла эшләгән. Ике ай эсендә альбом башҡарыусы репертуарында 4-се платина дискы булған. Уны публика һәм профессиональ тәнҡитселәр йылы ҡаршылаған. Күҙәтеүселәрҙең күпселеге альбом, һис шикһеҙ, йырсы карьераһында иң "минорлы"ларының береһе, тип билдәләй. Бынан тыш, Челентаноның вокалы һәм аранжировкалар сифаты бик юғары баһаланған.

2008 йылда яңы ике дискылы йыйынтығы — *Canzoni d’amore* () һәм *Canzoni contro* () индергән *L’animale* сыға. Барлығы яңы CD-йыйынтыҡҡа 28 трек ингән, улар араһында уның элек баҫылмаған ике йыры бар. Шуларҙың береһе, «Sognando Chernobyl» () — Челентано үҙе яҙған Чернобыль АЭС-ындағы һәләкәт тураһында. Был йыр эстәлеге буйынса Чернобыль аварияһы һөҙөмтәһен күрһәткән 11-минутлыҡ музыкаль видеоклип төшөрөлгән. *La Stampa* гәзитенә интервьюһында йырсы композиция яҙыуҙың сәбәбе булып «асыҡ ҡына итеп әйткәндә, хөкүмәттең яңы атом электростанцияһы төҙөү тураһындағы яуапһыҙ ҡарары» тора. Икенсе яңы йыры, «La cura» (), — икенсе итальян йырсыһы Франко Баттиатоның шул уҡ исемле композицияһының кавер-версияһы. Челентано үҙе әйткәнсә, был альбом уның йәненең ике яғын — Мөхәббәт һәм Ризаһыҙлығын аса.

### 2011—2016: Яңы альбомы һәм ҙур сәхнәгә әйләнеп ҡайтыуы

2011 йылдың 29 ноябрендә Челентано яңы альбом сығара — *Facciamo finta che sia vero*, һәм уны булдырыуҙа оҙаҡ ваҡыт эсендә тәү тапҡыр уның даими партнёрҙары — композитор Джанни Белла һәм Могол ҡатнашмай. Бер нисә сығанаҡтарға ярашлы, авторҙарҙы алмаштырыу Клаудия Мори инициативаһы менән тормошҡа ашырылған.|n}}. Диск дүрт йыл өҙөлөп торғандан һуң, башҡарыусының тәүге студия альбомы булған. Башта, 2012 йылдың башында, бер тарихтың ике өлөшө һәм «Адриан» мультсериалы менән бер ваҡытта сығарылған диск, һәм Челентано был дискты сығарыу режиссёры һәм художество директоры булған. 2011 йылдың 28 сентябрендә *Corriere della Sera* итальян гәзитендә Адриано Челентаноның яңы альбомынан Non ti accorgevi di me тәүге синглы сыҡҡан. Диск Челентаноның Франко Баттиато, Джулиано Санджорджи, Ману Чао, Фил Палмер, шулай уҡ рэпер Джованотти һәм Италиянан Евровидение 2011 вәкиле пианист Рафаэль Гуалацци кеүек йырсы һәм композиторҙары менән бергә башҡарған хеҙмәт емеше була. Был әйбер сыҡҡандан һуң ике аҙна эсендә Италияла 150 меңдән артыҡ альбомы һатылған, һәм был йырсы ижадында бишенсе платина дискы булған. Рәсәйҙә альбом 2012 йылдың 16 июлендә сыға. Был дисктың «Non so più cosa fare» йырына музыкаль видеоклип төшөрөлгән һәм сығарылған, унда был йырҙың дүрт башҡарыусыһы ла — Челентано, Лучано Джованотти, Франко Баттиато һәм Джулиано Санджорджи төшкән.

2011 йылдың 3 декабрендә Челентано Генуяла итальян комигы Беппе Гриллоның кисәһендә ике композиция башҡарған. Концерт YouTube сайтының тура эфирында тапшырылған. 2011 йылдың аҙағында йырсы Интернетта үҙ блогын, новый сайт, Facebook социаль селтәрендә рәсми битен булдырған, шулай уҡ YouTube видеоканалында теркәлгән, һәм унда бер нисә музыкаль клибын урынлаштырған.

Һуңғы йылдарҙа сәхнәлә оҙаҡ ҡына күренмәгән Адриано Челентано 2012 йылдың 14 февралендә Сан-Ремо итальян йыры фестивалендә тәүләп сығыш яһаған, бында ул бер нисә йырын, шул иҫәптән яңы йырҙарын, башҡарған. Уның сәхнәлә күренеүе иң һуңғы мәлгә тиклем раҫланмаған, һәм ул бер репетицияла ла ҡатнашмаған. Ошо йылдарҙа йырсы итальян властарын йыш тәнҡитләгәнлектән, RAI компанияһы уның сығыш яһауын хупламаған. Шуға ҡарамаҫтан, Челентаноның сығышы көтөлгән, һәм ул һөҙөмтәлә фестивалдең төп «ҡаҙағы» булып киткән. Йырсының сәхнәгә сығыуы алдынан тамашасыларға пиротехника увертюраһы, шулай уҡ Сталинград һуғышы тураһындағы «Враг у ворот» фильмы фрагменты күрһәтелгән. Фестивалдәге илле минут барған сығышы барышында, Челентано европа кризисы, католик сиркәүе мәсьәләләре, «техник» хөкүмәт, референдум, Конституция суды һәм RAI телекомпанияһы цензураһы тураһында әйтеп биргән. Фестивалде алып барыусы Джанни Моранди һәм Пупо ла Челентано ла сығыш яһаған. Челентаноның фестивалдә ике вызвало широкий итальян киң мәғлүмәт сараһы —  һәм  хаҡында киҫкен фекер әйтеүе киң резонанс йәйелдерә:
*Avvenire* һәм *Famiglia Christiana* кеүек файҙаһыҙ гәзиттәр ябылырға тейеш. Улар Алла һәм уның эштәре, ғазап сигеүселәргә ярҙам итеү менән түгел, ә сәйәсәт менән шөғөлләнә. Уларҙың ике йөҙлө текстарында Алла тураһында һөйләшеү бик аҙ урын биләй.
Шул уҡ йылдың 18 февралендә Челентано, фестивалде япҡанда, өс йыр башҡара, шуның икеһе — уның яңы альбомынан була.

Италия һәм Европа буйынса турнеһынан һуң ун һигеҙ йыл үткәндән һуң, Адриано Челентано ҙур сәхнәгә әйләнеп ҡайтты. Яңы концерт программаһының *Rock Economy* тип аталған ике өлөшө 2012 йылдың 8 — 9 октябрендә Верондағы танылған амфитеатрында башҡарылған. Челентано менән бергә популяр йырсы Джанни Моранди ҙа сығыш яһай. Концерттарҙа иҫке хиттар ҙа, шулай уҡ һуңғы альбомдарға ингән йырҙар яңғыраған (шул иҫәптән *Facciamo finta che sia vero*). Билдәләп үтер кәрәк, концертҡа һатылған билеттарҙың күпселеге символик хаҡҡа — береһе бары тик 1 евроға һатыла. Они поступили в продажу за три месяца до шоу и были раскуплены за считанные часы. Концертты тура эфирҙа тапшырған Canale 5 телеканалы күрһәткестәре һуңғы биш йыл эсендә иң яҡшы прайм-тайм яулай — туғыҙ миллион тамашасы ҡарай. Новое шоу певца многие критики назвали событием мирового масштаба. Шул уҡ йылдың 4 декабрендә CD/DVD — *Adriano Live* концерт баҫмаһы сыҡҡан.

2012 йылдың 8 октябренән һәм 9 октябренә тиклем *Rock Economy* исеме аҫтында яңы концерт программаһының бер өлөшө билдәле Верон Амфитеатрында үтә. Челентано Джанни Моранди кеүек популяр йырсылар менән бергә сығыш яһай. Иҫке хиттары концертын (шул иҫәптән иң *sia finta Facciamo che vero*) күрһәткән. Шуныһы иғтибарға лайыҡ, концертҡа символик хаҡ буйынса (1 евро) билет һатыла. Был шоуға билеттар өс ай алдан һатылып бөткән. Шул уҡ йылдың 4 декабрендә CD/DVD — *Live Adriano* концерты баҫылып сыға.

75 йәшлек юбилейы алдынан актёр үҙенең блогында «Они шли на Восток» совет-итальян фильмының кинопробаһын урынлаштыра . Челентано пробаларҙы уңышлы үтеүенә ҡарамаҫтан, ҡатыны Клаудия Мори менән оҙаҡҡа айырылып тормаҫ өсөн, ул был картинала төшә башлай.

2013 йылдың 19 февралендә Италияла парламент һайлауҙарына арнап, рәсми YouTube каналы — Челентаноның «fai Ti male del». Челентано үҙе ижад иткән һәм алты минуттан артыҡ яңғыраған композиция төрлө темаларҙы: тирә-яҡ мөхит проблемаларынан алып һайлауҙарға тиклем: итальян сәйәсәтсе-комик Беппе Грилло ойошторған «Биш йондоҙ» . Композиция тексының төп өлөшө бер фразаға барып терәлә — «әгәр һайламаһаң, һин үҙеңә яуызлыҡ эшләйһең» (). Был үҙенә ҡарата кешеләрҙең һайлауҙарға ҡарата битараф ҡалмауына өндәмә кеүек яңғыраған. 2013 йылдың 19 ноябрендә йырсы *…Adriano* дүрт дискылы яңы йыйынтыҡ-альбом сығара, бында тамашасы яратҡан хиттар һәм яңы өс йыр ингән. 2014 йылдың 28 октябрендә йырсы Фиорелла Маннойа менән дуэтта үҙенең «классик» хиттарының яңы фаразын — «Un bimbo sul leone» сығара.

2016 йылдың 11 ноябрендә Челентано һәм Минаның яңы студия альбомы — *Le migliori* сыға. *Mina Celentano* дискыһынан һуң был уларҙың иҫәп буйынса икенсе берлектәге эше була. Яңы дискыһы тураһындағы һүҙҙәр Адриано, Минаны 75 йәше менән ҡотлағандан һуң, уның блогынан 2015 йылдың мартында билдәле була. *Corriere della Sera* гәзите мәғлүмәте буйынса, альбомды яҙыу  началась летом 2015 йылдың йәйендә башлана. Челентано Гальбьятеҙа, Мина — Луганола диск өҫтөндә эшләй. Альбом продюсерҙары — Клаудия Мори (Челентаноның ҡатыны) һәм Массимилиано Пани (Минаның улы).

## Кино карьераһы

### Башы
Челентано кино карьераһы музыкаль эшмәкәрлеге менән тап килә тиерлек һәм ҡырҡтан артыҡ фильм иҫәпләй. Челентано тәү тапҡыр кинола «Взбесившиеся» америка музыкаль фильмындағы башланғыс кадрҙарҙа, Италияға тәғәйенләнгән (1958 йылда сыҡҡан) фаразында күренә, бында ул йыр йырлаған. Челентаноның кинолағы тәүге уңышы 1959 йылда Лучио Фульчиның «Ребята и музыкальный автомат» фильмында ҡатнашыуы тора, ә икенсе йылға ул Федерико Феллиниҙың «Сладкая жизнь» фильмындағы рок-йырсы эпизодик ролен башҡара. Уның режиссёр дебюты булып «Суперограбление в Милане» фильмы тора, унда, Челентанонан тыш, ҡатыны Клаудия Мори һәм шулай уҡ  «Клан» фильмынан дуҫтары төшә. Картина ул саҡта киң таралған гангстер комедияларына пародия булып тора. 1969 йылға саҡлы Челентано  эпизодик ролдәрҙә уйнаған (күпселеген музыкаль), ләкин кинола әллә ни танылыу алмаған. Челентаноның карьераһында мөһим боролошо булып режиссёр Пьетро Джермиҙың «Серафино» фильмы тора. Картинала аңрараҡ, ләкин яғымлы һәм һөйөү менән тулы йөрәкле ябай ауыл егетенең лирик тарихы ята. Был уның билдәле режиссёр фильмындағы тәүге етди роле . Джерми үҙе артист тураһында бындай фекер әйтте:
Ул тыуҙырған образ халыҡ комедияһы персонаждарына оҡшаш — ул бер үк ваҡытта ябай һәм хәйләкәрерәк, бер ҡатлы һәм тәрән аҡыллы ла. […] Ул төшөрөү майҙанында шул тиклем ышаныслы эшләй, кино етештереүҙең һәр яғына үтеп инергә тырыша, һәм минең ҡарауға, тиҙҙән үҙе лә режиссёр буласаҡ.

1969 йылда был фильм VI Мәскәү кинофестиваленең алтын призын яулай.

### Уңышы
«Серафино» картинаһы сыҡҡандан һуң Челентано даими рәүештә киноға төшкән — йыл һайын прокатҡа артист ҡатнавшҡан кәмендә бер фильм сыҡҡан. Был осорҙа ул  актёр Энтони Куин («Блеф» режиссёр Серджо Корбуччиҙың комедияһы), режиссёр Дарио Ардженто («Пять дней» тигән хәрби трагикомедия) һәм актриса Софи Лорен (Альберто Латтуаданың «Белый, красный и…» драмаһы) кеүек танылған кешеләр менән эшләгән, был уның актёрлыҡ оҫталығы үҫеүен раҫлай. 1975 йылда Челентано режиссёр, композитор, сценарист һәм төп ролде башҡарыусы булып уйнаған «Юппи-ду» фильмы сыға. Картинаны төшөрөр өсөн Челентано фильм бюджетына, үҙенең виллаһын һәм Брианцтағы ерен залогҡа һалып, 420 миллион лир аҡса йәлеп иткән . Был фильмда режиссёр үҙенең бөтә ғаиләһен — ҡатыны Клаудияны, шулай уҡ өс балаһын: Джакомо, Розита һәм Розалинданы төшөргән. 2008 йылда фильм яңыртылған һәм фильмдың ремастирланған саундтрегы менән DVD-ла сығарылған. Фильмдың яңы фаразы 2008 йылдың сентябрендә 65-се Венеция кинофестивалендә күрһәтелгән, бында йырсы үҙенең хәләл ефете менән килгән. Үҙенең пресс-конференцияларының береһендә Челентано картинаны былай ҡылыҡһырлай:
«Юппи-ду» — ләззәтле ҡысҡырыу. Ҡатын-ҡыҙ менән ир-егет араһындағы һөйөү ҡысҡырыуы. Шулай уҡ был ҡатын-ҡыҙҙы көсләү арҡаһында барлыҡҡа килгән һәм дуҫыңды юғалтыуҙан үкенесле ҡысҡырыу. Был егерме йыл үткәндән һуң да ҡыҙыҡлы булып ҡалырлыҡ хәйләһеҙ фильм.

1978 йыл да артист карьераһында бик мөһим була — Челентано «Безумец Джеппо» (дан һәм аҡсаға ҡарағанда мөхәббәтте һайлаған билдәле эстрада йырсыһы ролен уйнай) автобиографик фильмын төшөрә һәм сығара, шулай уҡ Кастеллано һәм Пиполо режиссёрҙар дуэты менән хеҙмәттәшлек итә — дөйөм алғанда уларҙың һигеҙ  фильмында төшкән. Уларҙың бергә сығарған картиналарының береһе булып «Дядя Адольф по прозвищу Фюрер» янъял барлыҡҡа килтергән комедия һанала, бында  Челентано бер үк ваҡытта ике ролде уйнай. Әммә был ижади союздың иң билдәле фильмы, әлбиттә, «Укрощение строптивого» фильмы. 1980 йылда Челентаноның партнёршаһы актриса Орнелла Мути була. Картина, пародия һымаҡ, Уильям Шекспирҙың «Укрощение строптивой» пьесаһының үҙ һүҙле ирҙе нисек итеп ир-егет аңына килтергән сюжет һыҙығын ҡабатлай. Фильм күп илдәрҙең, шул иҫәптән СССР-ҙың, кинотеатрҙарында уңышлы барҙы, прокатта егерме миллиард лир йыйҙы. Бер йылдан Адриано һәм Орнелла икеһе бергә төшкән тағы бер комедия — егерме бер миллиард лир фйыйған «Безумно влюблённый» экрандарға сыға .

1982 йылда Челентано режиссёр Паскуале Феста Кампанилеҙың яңы «Бинго-Бонго» фильмында кеше-маймыл Тарзан ролендә төшә. Был Челентаноның кинолағыиң үҙенсәлекле ролдәренең береһе була, артист текст ятламай — картина дауамында уның персонажы йәнлек ырылдауына оҡшаған өндәрҙе генә әйтә, тик фильмдың аҙағында ғына һөйләшә башлай. Фильм кеше һәм тәбиғәт, йәнлектәргә һаҡсыл мөнәсәбәт тураһындағы аллегорик притча булып тора. Был комедия Челентано үҙе төшөргән артабанғы фильмдың — «Джоан Луй»ҙың проблематикаһына инеш булып тора .

### Һуңғы хеҙмәттәре

1985 йылдың 25 декабрендә Челентано режиссёр, композитор һәм актёр булараҡ сығыш яһаған «Джоан Луй» яңы фантастик мюзиклының премьераһы булған. Фильм Мессияның Ергә икенсе тапҡыр килеүе тураһында һөйләй һәм Донъя бөтөүе хаҡындағы апокалипсик мюзикл тип һанала. Тотонолған ун алты миллиард лир күләмендәге колоссаль аҡсаға төшөрөлгән картина үҙ бюджетын бөтөнләй аҡламаған, һәм тәнҡит утында тотолған. Күҙәтеүселәр фильмдың конкрет идеяһы булмауын, сюжеттың «буталсыҡлығын» һәм сценарийҙың сәйерлеген билдәләгән. Бер йылдан һуң Челентано Кастеллано һәм Пиполо менән хеҙмәттәшлеген яңырта һәм «Ворчун» комедияһында адвокат Тито Торризи ролен башҡара. Шунан һуң Челентано тағы ла биш йыл кинола эщләмәй.

1992 йылда Челентано кинематографҡа әйләнеп ҡайта, үҙенең һуңғы фильмында — «Джекпот» фантастик комедияһында актёр ҙа, сценарий авторы ла була. Картина кинотәнҡитселәрҙең һуңғы сиктәге баһаһын ала һәм прокатта отола — ун һигеҙ миллиард бюджетлы фильм бары тик 105 миллион лир ғына йыйған. Актёрҙың ҙур кинематографик ролдәре ошонда туҡтап ҡалған. Челентаноның уйын киноһында иң һуңғы тәжрибәләренең береһе тип «Инспектор Глюк» детектив сериалында уйнаған төп роле була, уны 2000 йылда *125 milioni di caz..te* шоуы сиктәрендә тапшырғандар. Үҙенең «Аргументы и факты» гәзитенә интервьюһында журналистың Челентанонан ни өсөн кинола төшмәе тураһында һорағас, артист былай тигән: «Ялҡытты. Шунан миңә оҡшарлыҡ яҡшы сценарий юҡ. Әйҙә кешеләр, Челентано ниндәй шәп фильмдарҙа уйнаған, тип һоҡланһындар, нимә әллә астан үлеп барамы, ниңә ул шундай әшәкелә ҡатнашҡан тип, төкөрөк сәсмәһендәр?».

## Телевидениела хеҙмәте
Төрлө йылдарҙа Адриано Челентано Италия дәүләт телевидениеһының беренсе каналында бер нисә телепрограмма эфирын () алып барған.

1987 йылда ул *Fantastico* шоуы һигеҙенсе миҙгеленең алып барыусыһы булған. Программала саҡырылып килтерелгәндәр сифатында йондоҙҙар, шул иҫәптән сәнғәт эшмәкәрҙәре — мәҫәлән, рәсәй кинорежиссёры Никита Сергеевич Михалков, британия йырсыһы Элтон Джон һәм Bee Gees музыкаль төркөмө ҡатнашҡан.1987 йылдың 7 ноябрендә референдумдан алда тапшырылған бер сығарылышында тюлендәрҙе ҡырыу тураһында сюжет күрһәтелгән. Челентано хайуандарҙы яҡлап телмәр тотҡан, шунан һуң таҡтаға «мөхәббәткә ҡаршы һунар» фразаһын{{ref+|Бында ул тупаҫ орфографик хата ебәргән — «è» һүҙен ул үрге акцентһыҙ яҙған. Һуңғараҡ был уның адресына тәнҡит серияһын яуҙырған. Челентаноға «Наҙандар короле» ҡушаматы тағылған, һәм аҙағыраҡ был атаманы Il re degli ignoranti альбомына бирелгән. () һәм теле тамашасыларҙы, һунарға ҡаршы ҡуйыу маҡсатында, уны бюллетендарға яҙырға саҡырған. Һөҙөмтәлә бик күп бюллетендәр боҙолған, ә итальян закондары буйынса төрмә янаған Челентано, дәүләткә ике йөҙ миллион лир штраф түләгән.

1991 йылда итальян телевидениеһында *Adriano Celentano a Notte Rock* () программаһы сыға, бында артист студияға Миландан һәм уның янынан килгән йәштәрҙең һорауҙарына яуап биргән. Был тапшырыу сиктәрендә *Il re degli ignoranti* альбомына ингән йырҙарына ике музыкаль видеоклип күрһәтелгән.

1999 йылда социаль һәм музыкаль темалар буйынса  () бәхәс алып барылған программаһының дүрт эпизоды донъя күрә. Джо Кокер, Джанни Моранди, Том Джонс, Дэвид Боуи, шулай уҡ Горан Брегович кеүек билдәле кешеләр тапшырыу ҡунаҡтары булған. Алып барыусы Челентаноның ярҙамсыһы актриса Франческа Нери була. 2000 йылда «Золотая Роза» халыҡ-ара фестивалендә программа «Серебряная роза» призы менән бүләкләнгән. 2001 йылда итальян телевидениеһында Адриано Челентаноның тағы ла бер автор телешоуы — *125 milioni di caz..te* сыға, рус теленә ипләберәк тәржемә иткәндә, был «125 миллионов хр..ни» тигәнде аңлата. Сығарылыштарҙың береһендә, Дарио Фо менән уйнаған бер номерында, Челентано уңайһыҙ һикерә һәм аяғын һындыра. Шуға ҡарамаҫтан, программа ябылмаған, һәм йырсы башҡа сығарылыштарҙы аяғында бәйләнгән гипс менән үткәрә. Был телешоу сиктәрендә Челентано төп ролде уйнаған «Инспектор Глюк» () детектив мини-сериалы тапшырылған.  2002 йылда Челентано Джанни Морандиҙың *Uno di noi* программаһында ҡатнаша, «L’emozione non ha voce» һәм «Confessa» тигән ике йырын башҡара.

2005 йылдың октябрендә *Rockpolitik* () шоуы старт ала, бында ла Челентано тағы ла алып барыусы булараҡ сығыш яһай. Француз актёры Жерар Депардьё, итальян йырсыһы Эрос Рамаццотти, актёр Роберто Бениньи һәм америка йырсыһы Патти Смит кеүек күренекле кешеләр тапшырыуҙың ҡунаҡтары булған. Программаның бөтә сығарылыштары электр гитараһы аккомпанементы аҫтында асылған, һәм был тапшырыуҙың идеологик концепцияһын — донъяны рок-музыка һәм «попса»ға үҙенсәлекле «бүлеү» символын кәүҙәләндергән. Программаны алып барыусы, ҡайһы берҙә сатирик асылда, үҙенең ҡунаҡтары менән, йәмғиәти һәм сәйәси мәсьәләләрҙе тикшергән һәм хөкүмәтте тәнҡитләп сығыш яһаған.
Студияла тамашасылар америка стилендәге, күперле һәм бик күп ҡатлы йорттары булған, ҡала силуэтын хәтерләткән ҙур декорациялы яруслы трибуналар менән уратылған булған. Шулай уҡ студияла ике ҙур светодиодный экран булған: береһе студия оркестры ултырған сәхнә буйлап, ә икенсеһе шоу ҡунағы булған артистар сығыш яһаған сәхнәнең эффектлы арты итеп файҙаланылған.

Программаның беренсе сығарылышы 2005 йылдың 20 октябрендә башҡарылған һәм шундуҡ киң йәмәғәт резонансына алып килгән. Уның сәбәбе булып Челентаноның итальян хөкүмәте адресына, атап әйткәндә, ул саҡтағы Италия Министрҙар советы рәйесе һәм премьер-министры Сильвио Берлускониға йүнәлтелгән киҫкен сығыштары тора. Был конфликтта Челентано «Коррупцьони» тип атаған «премьер-министрға хат» тип аталған номер ҙа төп роль уйнаған. Берлускони бик ҡаты үпкәләй һәм программа тураһында шундай фекер әйтә:
Челентано программаһы — киң мәғлүмәт сараларының 2001 йылдан бирле хөкүмәткә һәм уның рәйесенә алып барылған һөжүмдәренең бары тик иң һуңғыларының береһе генә әле.

Телевизион рейтингтар буйынса программа бөтә рекордтарҙы артта ҡалдырған — премьера сығарылышын ун бер миллион телетамашасы ҡараны. Шуға ҡарамаҫтан, шоуҙың дүрт өлөшө сыҡҡандан һуң, һәр сығарылыш  аудиторияның уртаса 48 % йыйған. 2006 йылдың 20 ноябрендә был проограммаға арналған шул уҡ атамалы китап сыҡҡан. Шул уҡ йылдың 2 декабрендә йырсы саҡырылған ҡунаҡ сифатында Фабио Фационың *Che tempo che fa*программаһында ҡатнаша һәм өс йыр башҡара.

2007 йылдың 26 ноябрендә RAI|Rai 1 телеканалында Адриано Челентаноның яңы шоуы — *La situazione di mia sorella non buona* сыға. Программа Миланда RAI аудиторияһында төҙөлгән тауыш яҙҙырыу студияһында төшөрөлгән. Тапшырыуҙа *Dormi amore, la situazione non è buona* альбомын яҙҙырыу процесы сәхнәләштергән, шулай уҡ атом электростанциялары темаһы һәм энергетика тармағы менән бәйләнгән мәсьәләләрҙе күтәргән. Тапшырыу атамаһы — «С моей Сестрой не всё в порядке» — «La situazione non è buona» йырынан алынған өҙөк, данлыҡлы  Изге Францисктың «Гимн творений» () оҡшатып, Ер планетаһы «Сестра» тип бирелгән. Был шоу сиктәрендә Челентано ул дәүерҙә сыҡҡан альбомынан дүрт йырын башҡарған.

Адриано Челентано бер нисә тапҡыр реклама роликтары төшөрөүҙә ҡатнашҡан. 1980 йылда ул Pirelli фирмаһының йәнһүрәтле ролигын тауышы менән йәнләндергән , 1987 йылда артист Dash немец фирмаһының кер йыуыу порошогын , 1995 йылда — Италияның Ferrovie dello Stato дәүләт тимер юлдары компанияһын рекламалауҙа ҡатнаша.

## Ижадын баһалау

Адриано Челентано үҙен актёр тип кенә түгел, режиссёр, телевидение алып барыусыһы, йырсы һәм композитор тип тә танытыуы менән иғтибарға лайыҡ. Күп нәмәлә: итальян телендәге рок-н-ролл һәм рэп башҡарыуҙа ла беренсе булған, беренселәрҙән булып үҙенең бойондороҡһоҙ тауыш яҙҙырыу студияһына нигеҙ һалған, тәүгеләрҙән булып стадиондарҙа сығыш яһай башлаған. Уның репертуарында төрлө музыкаль йүнәлешле йырҙар: итало-диско, блюз, рэп, электрон музыка, баллада, синтипоп, румба, романтик рок. Челентаноның һуңғы осорҙағы композицияларының күпселеге соло башҡарыусы ҡорал сифатында электрогитаралар файҙалана. Ҡайһы бер йырҙарында Адриано яңғырашы менән инглиз һәм итальян теле ҡатнашмаһын хәтерләткән уйлап сығарған «челентанеска» () телен ҡуллана. Уның йыр текстары — мөхәббәт тураһында ғына түгел, улар, бигерәк тә ижадының һуңғы осоронда, киҫкен ижтимағи-сәйәси темаларға ҡағыла. Музыка аша йырсы тыңлаусыға нимәгә ышаныуын еткерергә тырыша. «Артистың юғары бурысы — ғәҙелһеҙлеккә ҡаршы тороу», — тип иҫәпләй ул. Челентано тауышының тасуирилығы һәм тәьҫирле вокал диапазоны уны иң танылған итальян йырсылары рәтенә ҡуя. Үҙенең тәбиғәте буйынса Челентано экспериментатор булып тора — төрлө осорҙа ул башҡа билдәле башҡарыусылар: Сезария Эвора («Quel casinha»), Мина Маццини («Acqua e sale», «Brivido felino», «Che t’aggia di'», «Dolce fuoco dell’amore», «Io non volevo», «Messaggio d’amore», «Sempre sempre sempre», «Specchi riflessi»), Нада («Il figlio del dolore»), Бьяджо Антоначчи («L’emozione non ha voce»), Пол Анка («Oh Diana»), Франко Баттиато («Facciamo finta che sia vero») менән дуэт булып йырлаған.

Челентано кинематографик карьераһында ла бик шәп — ҡырҡтан артыҡ картинала төшкән, артист тамашасы алдына төрлө образдарҙа: ябай егет, ҡараңғы сырайлы ҡатын яратмаған ир, ҡупшы аристократ, инанған коммунист, ҡатын-ҡыҙ йөрәктәрен яулаусы һөймәлекле ир-егет, гангстер һәм ябай урам йырсыһы булып килеп баҫҡан. Актёр һөймәлекле алдаҡсылар ролен айырыуса уңышлы башҡарған. Артыҡ шәп модель ҡиәфәткә эйә булмаған Челентано донъя секс-символына әйләнгән — артистың һүҙенә ҡарағанда, ул даими рәүештә үҙенә ғашиҡ булған совет ҡыҙҙарынан хаттар алған. Төшкән фильмдарының күпселеге комедия булһа ла, Адриано киноның башҡа жанрҙарында: фантастик мюзиклда, хәрби драмала, ауыл балладаһында, лирик мелодрамала эшләгән.

Артисты башҡаларҙан айырыусы һыҙаты булып уның ҡабатланмаҫ пластикаһы тора: үҙенең күп комедияларында ул иҫтә ҡалырлыҡ бейеү этюдтары булдырған, һәм был уның образдарына өҫтәмә һөйкөмлөк биргән. Челентаноның, үҙе әйткәнсә, күп осраҡта туранан-тура төшөрөү майҙансығында уйлап сығарған зирәк гэгтары айырып билдәләп үтеүгә лайыҡ: «Барыһы ла үҙенән-үҙе килеп сыға. Әммә ул йыш һәм төрлө вариацияларҙа ҡатнаша икән, — был инде профессия. Һәм был һәр саҡ һинең яныңдағы багаж. Инстинкт — был минең поэтика, минең метод». Картиналарының күпселегендә артист үҙенең эксцентрик натураһына тоғро, экранда барған ваҡиғаларҙың абсолют рәүештә үҙенән-үҙе килеп сығыу иллюзияһын булдырырға тырышҡан. Актёрҙың шәхсән өҫтөнлөк биреүенә ҡағылғанда, Адриано үҙенең интервьюһының береһендә ул режиссёр Квентин Тарантино фильмдарында төшөргә теләүен белдерҙе. Челентаноның яратҡан актёрҙары араһында Кларк Гейбл һәм Фред Астер айырылып тора.

## Шәхси тормошо
Адриано Челентано үҙенең буласаҡ ҡатыны, актриса Клаудия Мори менән «Какой-то странный тип» фильмын төшөргәндә танышҡан. 1964 йылдың 14 июлендә улар Гроссето ҡалаһындағы Изге Франциск сиркәүендә йәшерен никахлашҡан. Клаудия шулай уҡ Clan Celentano компанияһының башҡарыусы директоры вазифаһын үтәй. Уларҙың өс балаһы: ҡыҙҙары  һәм Челентано Розалинда һәм улы Джакомо бар. Джакомо — йырсы, ә Розалинда — киноактриса. 2004 йылдың ноябрендә Джакомо Челентаноның улы Самуэле — хәҙерге көнгәсә Адриано һәм Клаудияның берҙән-бер ейәне тыуған. 2014 йылдың 14 июлендә пар алтын туйын билдәләне.

Челентано футбол менән ҡыҙыҡһына һәм «Интернационале (Интер)» милан клубы көйәрмәне — 2008 йылда яратҡан клубының 100 йыллыҡ юбилейы хөрмәтенә ойошторолған концертта сығыш яһаны. Артистың яратҡан шөғөлө булып бөгөнгө көнгәсә сәғәт йүнәтеү эше тора. Йырсы шулай уҡ теннис, бильярд, фотография, шахмат менән мауыға һәм бешеренергә ярата.

2014 йылда Челентано, башҡа күп танылған кешеләр менән бер рәттән, бер биҙрә боҙло һыу менән ҡойоноп һәм YouTube-каналында үҙенең видеоһын урынлаштырып, ALS Ice Bucket Challenge мәрхәмәтлек акцияһында ҡатнашты.

## Инаныстары һәм сәйәси ҡараштары
Күп кенә киң мәғлүмәт саралары баҫмаларында Челентано 2005 йылдан бирле вегетарианлы булып сығыш яһай һәм хайуандар хоҡуҡтарын яҡлаусы тигән фараздар күренә ине (уның үҙ һүҙҙәренә ярашлы, бөжәктәр бында инмәй). Йырсы вегетарианлыҡтың түбәндәге өҫтөнлөктәрен: сәләмтәлек, аңлы йән эйәләренең «холокост» индустрияһына бәреү, «Раштыуала һәм Пасхала мал һуйыу урынына һарыҡ һәм кәзә бәрәстәре минең арҡала тултырылмай» тип иғлан итеү мөмкинлеген күрһәтә. Дини ышаныуы буйынса Адриано — католик. «Мин Аллаға ышанам һәм ул һәр кешелә бар, тип иҫәпләйем», — ти музыкант.

Адриано Челентано итальян хөкүмәте адресына ҡарата, бер генә тапҡыр түгел, киҫкен фекер әйткән — хәҙерге көнгә саҡлы ул әүҙем оппозиционерҙарының береһе булып һанала. Челентано тирә-яҡ мөхиттең ағыулауына, архитектура ҡомартҡыларын емереүгә, недобросовестности властарҙың намыҫһыҙ булыуына, шулай уҡ киң мәғлүмәт сараларында сәйәси цензураға ҡаршы сығыш яһай. Актёр оҙаҡ йылдар дауамында Сильвио Берлускониға ҡарата тиҫкәре ҡарашта булған — 2011 йылдың 29 апрелендә йырсы  *Fatto Quotidiano* гәзитендә, премьер-министрҙы киҫкен тәнҡитләп, уны алдаҡта ғәйепләп, Берлускони ҙур ил менән идара итергә һәләтле түгел тип хат баҫтырып сығарған. Шул уҡ хатында ул итальяндарҙы 12 июндә  Апеннинда үтәсәк референдумда ҡатнашырға саҡыра. Берлускони 2011 йылдың 12 ноябрендә отставкаға китә.

Хәҙерге ваҡытта Адриано Челентано итальян комик-сәйәсмән Беппе Грилло ойошторған «Пять звёзд» ойошмаһын хуплай.

## Йоғонтоһо
Ул бөтөнләйе менән инстинкт, һәләтлелек, ярһыу. Күп йылдар дауамында ул «ябай егет» образын тыуҙыра һәм бөгөнгәсә шуға тоғро.

Адриано Челентано был невероятно популярен в Советском Союзе. Был СССР һәм Рәсәй мәҙәниәтенә етди йоғонто яһаны. Түбәндә артист ижадына ҡарата ҡайһы бер аллюзиялары исемлеге килтерелгән.
* Рәсәй актёры һәм музыканты Игорь Борисович Скляр репертуарында «Портрет Челентано» тигән шаян йыр бар;
* Челентаноның исеме «Возвращение блудного попугая» (*«Извини, старик, ко мне тут Челентано зашёл»*) популяр совет йәнһүрәтендә телгә алына; бынан тыш, тутыйғош йәшәгән йәш егет Челентаноның шул уҡ исемле Soli альбомындағы «Soli» («Одни») йырын көйләй;
* «Зимний вечер в Гаграх» кинофильмы эпизодтарының береһендә Александр Васильевич Панкратов-Чёрныйҙың геройы, йырсы Мельникова фатирына инеү өсөн, үҙен  Челентано тип таныта;
* «Динамик» рок-төркөмөнөң  «Сегодня в нашем клубе» йыры тексында: *«Ты любишь ананасы и бананы, и обожаешь песни Челентаны»* тигән юлдар бар;
* 1981 йылғы «Карнавал» кинофильмында *Un po’ artista un po’ no* альбомынан «Il tempo se ne va» композицияһы  фрагменты яңғырай;
* «Ералаш» балалар киножурналының «Сорок чертей и одна зелёная муха» сюжетындағы Геннадий Викторович Хазанов ҡатнашҡан директор һәм яңы уҡытыусы коридорҙан үткән мәлендә «Бинго-Бонго» фильмынан «Uh… uh…» йыры яңғырай;
* Йырсы Валерий Яковлевич Леонтьевтың «Дачные романы» һәм «Человек-магнитофон» композицияларында иҫкә алына;
* «Конец операции «Резидент» художество фильмында итальянлы Пьетро Матинелли (ролде Андрей Игоревич Харитонов башҡара) үҙенең танышы Ольганы (Ирина Юрьевна Розанова), Адриано Челентано уның күршеһе икәненә ышандыра;
* Алексей Игоревич Иващенко һәм Георгий Леонардович Васильевтың «Челентано» композицияһы башҡарыусыға бағышланған;
* Челентаноға арналған композиция «Телефон» мәскәү төркөмөнөң репертуарында булған («Soli» йырына үҙенсәлекле пародия булып тора);
* «Челентано» шаян йыры автор-башҡарыусы Вероника Аркадьевна Долина репертуарында бар;
* Челентано Тимур Султанович Шаовтың «Я себе сломал ногу…» йырында иҫкә алына;
* 1962 йылда Адриано Челентано һәм уның «Clan Celentano» студияһы үҙ составына Дон Бакиҙы ҡабул итә һәм уның менән хеҙмәттәшлек итә. Челентаноның  «Azzurro» альбомы Дон Баки менән яҙылған.
* 2016 йылда Александр Владимирович Ревва фильм мотивтары буйынса «#КакЧелентано» йырын һәм клибын тәҡдим итә. Клипта Орнелла Мути үҙе төшкән.
* 2017 йылда Стояновка (Лига Смеха) командаһы Челентаноға пародия яһаған.
* Украин тиҙ хәҙмәтләндереү — «Пицца Челентано» ресторандары селтәре йырсыға арналған. Образ Челентано из фильма «Укрощение строптивого» используется также компанией по производству вин серии «Танец виноделов».

Бик күп һанда Адриано Челентаноға оҡшаған кешеләр бар, шуға күрә, бигерәк тә рәсәй киң мәғлүмәт сараларында, йыш ҡына буталсыҡлыҡ була. Мәҫәлән, 2009 йылда Ереванда Ник Челентано исеме менән бер кеше сығыш яһауы факт билдәле, һәм уны ысын үҙе тип ҡабул иткәндәр. Шуныһын билдәләр кәрәк, оҡшпштарының күпселеге үҙҙәрен артистың «лицензиялы күсермәһе», тип атай, әммә Челентаноның бындай эшмәкәрлеккә ысын рөхсәт юҡ. Хатта федераль матбуғатында ла хата китә — Первый каналдың, йырсының 75 йәшенә бағышланған репортажында Адольфо Себастьяни исемле оҡшашының сығышынан фрагменттары , ә Google Play сервисының Челентано битендә хатта артистың икенсе оҡшашының фотографияһы файҙаланыла .

## Наградалары һәм номинациялары

### Музыка

### Кинола

### Телепроекттары

## Дискографияһы

#  — *Adriano Celentano con Giulio Libano e la sua orchestra* — Jolly LPJ 5008
#  — *Furore* — Jolly LPJ 5017
#  — *Peppermint twist* — Jolly LPJ 5021
#  — *A New Orleans* — Jolly LPJ 5025
#  — *Non mi dir* — Clan, ACC 40002
#  — *[[La festa]]* — Clan, ACC 40006
#  — *[[Il ragazzo della via Gluck (альбом)|Il ragazzo della via Gluck]]* — Clan, ACC 40007
#  — *[[Azzurro/Una carezza in un pugno]]* — Clan, ACC 40011
#  — *[[Adriano Rock]]* — Clan, BF 501
#  — *[[Le robe che ha detto Adriano]]* — Clan, BF 502
#  — *[[Il forestiero]]* — Clan, BFM 700
#  — *[[Er più – Storia d’amore e di coltello]]* — Clan, BFM 602
#  — *[[I mali del secolo]]* — Clan, BFM 701
#  — *[[Nostalrock]]* — Clan, CLN 65764
#  — *Yuppi du* — Clan, CLN 69120
#  — *[[Svalutation]]* — Clan, CLN 86013
#  — *[[Disco dance]]* — Clan, CLN 86026
#  — *Tecadisk* — Clan, CLN 86033
#  — *[[Ti avrò]]* — Clan, CLN 20053
#  — *Geppo il folle* — Clan, CLN 20099
#  — *[[Soli]]* — Clan, CLN 20150
#  — *[[Me, live!]]* — Clan, CLN 22203
#  — *[[Un po’ artista un po’ no]]* — Clan, CLN 20201
#  — *[[Deus]]* — Clan, CLN 20257
#  — *[[Uh… uh…]]* — Clan, CLN 20324
#  — *[[Atmosfera]]* — Clan, CLN 20380
#  — *[[I miei americani]]* — Clan, CLN 20445
#  — *Joan Lui* — Clan, CLN 20485
#  — *[[I miei americani 2]]* — Clan, CLN 20545
#  — *[[La pubblica ottusità]]* — Clan, CLN 20699
#  — *[[Il re degli ignoranti]]* — Clan, 9031 74439-1
#  — *[[Quel punto]]* — Clan, 4509 97319-1
#  — *[[Alla corte del remix]]* — Clan, CLCD 74321 331042
#  — *[[Arrivano gli uomini]]* — Clan, CLCD 74321 381192
#  — *[[Mina Celentano]]* — Clan/PDU, 90011
#  — *[[Io non so parlar d’amore]]* — Clan, CLN 13641
#  — *[[Esco di rado e parlo ancora meno]]* — Clan, CLN 20482
#  — *[[Per sempre]]* — Clan, CLN 20511
#  — *[[C’è sempre un motivo]]* — Clan, CLN 20551
#  — *[[Dormi amore, la situazione non è buona]]* — Clan, CLN 2058
#  — *[[Facciamo finta che sia vero]]* — Universal Music/Clan, CLN 2098
#  — *[[Adriano Live]]* — Universal Music/Clan, CLN 2111
#  — *[[Le migliori]]* — Sony Music/Clan

## Фильмографияһы

**Ҡалын шрифт** менән билдәләнгән фильмдар Челентаноның режиссёр эше булып тора.

## Кинола тормошҡа ашырылыу
* Микеле Ди Джакомо — «Анна Герман. Тайна белого ангела» (Польша — Рәсәй — Украина, 2012 й.)

## Иҫкәрмәләр

### Комментарийҙар

### Сығанаҡтар

## Библиографияһы

### Адриано Челентаноның китаптары
* 
* 
* 
* 

### Адриано Челентано тураһындағы китаптар
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Һылтанмалар

*  
*  
* 
* 
* 
* 
* 
*